moedeloos verby | Health24
Posted by: private benjamin | 2010/02/16
Het siek begin voel in November, Vertigo is gediagnoseer het Zerc gekry en het gehelp. Sedert 25/12/2009 is ek nou al siek. Ek het letterlik 2 weke omgele. Was naar die hele tyd kon niks eet of drink nie. Drukking by voorkop gehad. Het ook pyn in ore en voel soos drukking na die ore. Gesig voel ook seer. Was oorspesialis toe maar niks fout. Baie bloedtoetse gedoen maar niks wys fout nie. Was internis toe het brein scan gedoen, maag sonar en ook kamera gesluk, weer bloedtoetse gedoen. Niks fout nie. Dokter noem toe dit is spanning, angs. Gee cipralex en ook Adco Alezaam (ek dink). Het baie beter begin voel maar nog steeds angsaanvalle gevoel onder die oppervlak. Moet heeltyd let op my gedagtes. Vandag is ek weer terug waar ek was, voel weer naar, gesig is seer en ore, drukking by my voorkop. Was by sielkundige hy het genoem kan depressie wees, ek het alles gedoen wat hy gese het ek moet doen, maar dit is terug.Het duisende rande gespandeer wat nou.
Mens voel dalk soms of die geld wat op al die toetse gespandeer "gemors" is, maar dit is nie, mens moet soek vir moontlike ernstige oorsake soos brein kankers of tumore in die oor, skildklier probleme ens. Depressie en angstigheid word baie keer deur 'n wanbalans van hormone in die brein veroorsaak en mens het nie altyd beheer daaroor nie. Gebruik jy nog jou voorgeskrewe medisyne? Kry jy ook terapie by die sielkundige om jou stress hantering tegnieke te leer? Ek wonder of jy nie dalk ook 'n tipe migraine kry met die seer kop en naarheid nie. Kry jy baie spierspasma in jou nek en skouers? Fisioterapie kan dalk daarvoor help. Kry vir jou bietjie Valoid vir die naarheid en probeer Adcodol vir die seer gesig (pasop - dit maak jou slaperig, en moenie aanmekaar elke dag gebruik nie want dit bevat 'n spierverlapper wat verslawend is) Maak ook net seker dat jy nie vir enige iets in die pille allergies is nie.